CELEX: 62021TN0472
Language: et
Date: 2021-08-04 00:00:00
Title: Kohtuasi T-472/21: 4. augustil 2021 esitatud hagi – RTE versus ACER

20.9.2021   
            
            
               ET
            
            
               Euroopa Liidu Teataja
            
            
               C 382/32
            
         
      4. augustil 2021 esitatud hagi – RTE versus ACER
      (Kohtuasi T-472/21)
      (2021/C 382/45)
      Kohtumenetluse keel: inglise
      
         Pooled
      
      
         Hageja: RTE Réseau de transport de l’électricité (Pariis, Prantsusmaa) (esindajad: advokaat M. Levitt, solicitor B. Byrne ja advokaat D. Vasbeck)
      
         Kostja: Euroopa Liidu Energeetikasektorit Reguleerivate Asutuste Koostööamet
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas kostja apellatsiooninõukogu 28. mai 2021. aasta otsus A-001-2021 (konsolideeritud) (edaspidi „Otsus“), millega jäetakse muutmata kostja 30. novembri 2020. aasta otsus 30/2020;
               
            
                  —
               
               
                  kohaldada esialgset õiguskaitset, mille kohaldamist hageja taotles kostja apellatsiooninõukogule esitatud kaebuses;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Otsusega on rikutud õigusnormi, sest kostja 30. novembri 2020. aasta otsust 20/2020 muutmata jättes laiendas kostja apellatsiooninõukogu õigusvastaselt määruse 2019/943 (1) artikli 16 lõike 13 ja määruse 2015/1222 (2) artikli 74 kohaldamisala ning rikkus ELL artikli 5 lõikes 2 sätestatud pädevuse andmise aluspõhimõtet.
               
            
                  2.
               
               
                  Teine väide, et Otsusega on rikutud õigusnormi, sest kostja apellatsiooninõukogu tõlgendas vääralt asjakohast õigusraamistikku ja ei kohaldanud nõuetekohaselt Core-võimsusarvutusala koormuste ümberjaotamise ja vahetuskauba tegemise kulude jagamise ühise metoodika vastuvõtmiseks vajalikke parameetreid.
               
            
                  3.
               
               
                  Kolmas väide, et Otsusega on rikutud hea halduse põhimõtet ning põhjendamiskohustust, samuti ei ole sellega täidetud kostja apellatsiooninõukogu seadusest tulenevad kohustused apellatsiooninõukoguna.
               
            
                  4.
               
               
                  Neljas väide, et Otsusega on rikutud õigusnormi, sest kostja apellatsiooninõukogu tõlgendas ja kohaldas vääralt määruse (3) artiklit 3 ning liidu õiguse seonduvaid sätteid ja põhimõtteid keelte kohta, milles kostja peab oma otsused tegema, sealhulgas ELTL artiklit 342, ELL artikli 3 lõiget 3, Euroopa Liidu põhiõiguste harta artiklit 22, ACERi määruse (4) artikli 44 lõiget 1, õiguskindluse põhimõtet ja kaitseõigusi.
               
            
         (1)  Euroopa Parlamendi ja nõukogu 5. juuni 2019. aasta määrus (EL) 2019/943, milles käsitletakse elektrienergia siseturgu (ELT 2019, L 158, lk 54).
      
         (2)  Komisjoni 24. juuli 2015.aasta määrus (EL) 2015/1222, millega kehtestatakse võimsuse jaotamise ja ülekoormuse juhtimise suunised (ELT 2015, L 197, lk 24).
      
         (3)  Nõukogu määrus nr 1, millega määratakse kindlaks Euroopa Majandusühenduses kasutatavad keeled (EÜT 1958, P 17, lk 385; ELT eriväljaanne 01/01, lk 3), mida on viimati muudetud nõukogu 13. mai 2013. aasta määrusega 517/2013 (ELT 2013, L 158, lk 1).
      
         (4)  Euroopa Parlamendi ja nõukogu 5. juuni 2019. aasta määrus (EL) 2019/942, millega asutatakse Euroopa Liidu Energeetikasektorit Reguleerivate Asutuste Koostöö Amet (ELT 2019, L 158, lk 22).